

PROJEKTS uz 30.04.2025.

vēlamais datums izskatīšanai: Attīstības komitejā 14.05.2025.

domē: 29.05.2025.

sagatavotājs: Indra Murziņa

ziņotājs: Indra Murziņa

LĒMUMS

Ādažos, Ādažu novadā

2025. gada 29.maijā **Nr.**«DOKREGNUMURS»

**Par** **Ādažu novada pašvaldības domes** **26.01.2021. lēmuma Nr. 7 “Par atļauju izstrādāt detālplānojumu nekustamajam īpašumam “Petriķēni”” atcelšanu**

Ādažu novada dome 26.01.2021. pieņēma lēmumu Nr.7 “Par atļauju izstrādāt detālplānojumu nekustamajam īpašumam “Petriķēni””, ar kuru tika atļauts izstrādāt detālplānojumu nekustamā īpašuma “Petriķēni” zemes vienībai ar kadastra apzīmējumu 80440120115, Garkalnes ciemā (turpmāk – Detālplānojums) un apstiprināts darba uzdevums Detālplānojuma izstrādei (turpmāk – Darba uzdevums).

Izvērtējot ar Detālplānojuma izstrādi saistītos apstākļus, konstatēts:

1. Detālplānojuma izstrāde uzsākta ar mērķi pamatot sešu zemes vienību atdalīšanu viensētu izveides nolūkos un ar to saistītu infrastruktūras objektu izvietošanu, nodrošinot piekļūšanu katrai jaunveidojamai zemes vienībai un ielas veidojot kā atsevišķas zemes vienības.
2. Darba uzdevuma 9. punktā ir noteikts, ka darba uzdevuma derīguma termiņš ir divi gadi (tātad līdz 26.01.2023.).
3. Detālplānojuma redakcija pašvaldībā nav tikusi iesniegta un Darba uzdevuma derīguma termiņu nav lūgts pagarināt.
4. Teritorijā, kurā ir atļauts izstrādāt Detālplānojumu, šobrīd ietilpst nekustamais īpašums “Petriķēni” ar kadastra Nr. 80440120115, kas sastāv no zemes vienības "Petriķēni", Garkalne, Ādažu pag., Ādažu nov., ar kadastra apzīmējumu 80440120115 un trīs būvēm (dzīvojamās mājas ar kadastra apzīmējumu 80440120115001, pagraba ar kadastra apzīmējumu 80440120115002 un kūts ar kadastra apzīmējumu 80440120115003). Īpašums ir ierakstīts Ādažu pagasta zemesgrāmatas nodalījumā Nr. 743 un pieder *vārds, uzvārds*.
5. Pašvaldība 22.01.2024. nosūtīja īpašniekam vēstuli (reģ. Nr. ĀNP/1-12-4/24/121) ar lūgumu informēt par Detālplānojuma izstrādes turpināšanu vai apturēšanu, atbilde netika saņemta.
6. Pamatojoties uz īpašnieka iesniegumu, Pašvaldība 26.10.2023. pieņēma lēmumu Nr. 403 “Par zemes ierīcības projekta uzsākšanu īpašumā “Petriķēni”, Garkalnē”, paredzot zemes vienības sadalīšanu divās daļās. Zemes ierīcības projekts nav iesniegts Pašvaldībā apstiprināšanai.
7. Pašvaldību likuma 4.panta pirmās daļas 15. punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi.
8. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
9. Administratīvā procesa likuma 70.panta trešā daļa noteic, ka administratīvais akts ir spēkā tik ilgi, līdz to atceļ, izpilda vai vairs nevar izpildīt sakarā ar faktisko vai tiesisko apstākļu maiņu.
10. Administratīvā procesa likuma 83.pants noteic, ka iestāde pēc savas iniciatīvas vai personas iesnieguma var uzsākt administratīvo procesu no jauna un lemt par administratīvā akta atcelšanu saskaņā ar Administratīvā procesa likuma 85. – 88.panta noteikumiem; Administratīvo aktu atceļ ar jaunu administratīvo aktu; Administratīvo procesu no jauna var uzsākt iestāde, kurai lieta ir piekritīga, neatkarīgi no tā, kura iestāde izdevusi attiecīgo administratīvo aktu sākotnējā administratīvajā procesā.
11. Administratīvā procesa likuma 85.panta otrās daļas 2.punkts noteic, ka adresātam labvēlīgu tiesisku administratīvo aktu var atcelt tad, ja administratīvais akts izdots ar kādu citu nosacījumu un šis nosacījums nav vispār izpildīts, nav pienācīgi izpildīts vai nav laikus izpildīts.
12. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punkts noteic, ka visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto Teritorijas attīstības plānošanas informācijas sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos.
13. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 103.punkts noteic, ka detālplānojuma darba uzdevuma derīguma termiņš ir divi gadi. Ja nav mainījušies faktiskie un tiesiskie apstākļi, uz kuru pamata ir izdots darba uzdevums, pašvaldība var pieņemt lēmumu par darba uzdevuma derīguma termiņa pagarināšanu.

Pamatojoties uz iepriekš minēto un Pašvaldību likuma 4.panta pirmās daļas 15. punktu, Teritorijas attīstības plānošanas likuma 12.panta trešo daļu, Administratīvā procesa likuma 70.panta trešo daļu, 83.pantu, 85.panta otrās daļas 2.punktu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punktu un 103.punktu, kā arī ņemot vērā domes Attīstības komitejas 14.05.2025. atzinumu, Ādažu novada pašvaldības dome

**NOLEMJ:**

1. Atcelt Ādažu novada domes 26.01.2021. lēmumu Nr.7 “Par atļauju izstrādāt detālplānojumu nekustamajam īpašumam “Petriķēni””.
2. Uzdot pašvaldības Centrālās pārvaldes Teritorijas plānošanas nodaļai lēmumu ievietot Teritorijas attīstības plānošanas informācijas sistēmā (TAPIS) un paziņojumu par lēmuma atcelšanu publicēt pašvaldības informatīvajā izdevumā “Ādažu Novada Vēstis” un pašvaldības tīmekļa vietnē [www.adazunovads.lv](http://www.adazunovads.lv).
3. Pašvaldības izpilddirektora vietniecei veikt šī lēmuma izpildes kontroli.
4. Lēmumu var pārsūdzēt Administratīvajā rajona tiesā, Baldones ielā 1A, Rīgā viena mēneša laikā no tā spēkā stāšanās dienas.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ IDRV

@TPN

Īpašn.: *vārds, uzvārds, p.k. xxxxxx-xxxxx, adrese, e-pasts*

Indra Murziņa, 20203786